b'\n_START_ARTICLE_\nHuutokosken rautatieasema\n_START_SECTION_\nViimeiset siipiopastimet\n_START_PARAGRAPH_\nHuutokosken rautatieasemalla sijaitsivat Suomen rataverkon viimeiset mekaaniset siipiopastimet ja AGA-kaasuvilkkulaitteistolla varustetut kaasuvaloesiopastimet. Opastimet poistettiin k\xc3\xa4yt\xc3\xb6st\xc3\xa4 lopullisesti 3. marraskuuta 2003 kello 9.30, kun Varkauden tulosuunnan siipiopastin kytkettiin irti kampiasetinlaitteesta. Tulosuuntien siipiopastimet korvattiin kolmivaloisilla p\xc3\xa4\xc3\xa4opastimilla ja l\xc3\xa4ht\xc3\xb6luvan antaa Pieks\xc3\xa4m\xc3\xa4en kauko-ohjaaja radiolla, joten l\xc3\xa4ht\xc3\xb6opastimia ratapihalla ei ole._NEWLINE_Liikennepaikan miehitys p\xc3\xa4\xc3\xa4ttyi 6. marraskuuta 2003, kun uusi liikenteenohjauslaitteisto otettiin k\xc3\xa4ytt\xc3\xb6\xc3\xb6n. Nykyisin Huutokosken toimintoja ohjataan kaukok\xc3\xa4yt\xc3\xb6ll\xc3\xa4 Pieks\xc3\xa4m\xc3\xa4elt\xc3\xa4 k\xc3\xa4sin.'